SL ECB -PUBLIC  
 
 
MNENJE  EVROPSKE CENTRALNE  BANK E 
z dne 18. septembra 2013  
o ustanovitvi Odbora za finančno stabilnost  
in makrobonitetnem mandatu nacionalnih organov  
(CON/20 13/70) 
 
Uvod in pravna podlaga  
Evropska centralna banka (ECB) je dne 27. avgusta 2013 prejela zahtevo  slovenskega  Ministrstva za 
finance za mnenje o predlogu zakona o makrobonitetnem nadzoru finančnega sistema (v nadaljnjem 
besedilu: predlog zakona).  
Pristojnost ECB, da poda mnenje, izhaja iz členov 127(4) in 282(5) Pogodbe o delovanju Evropske unije 
ter tretje  in šeste  alinee člena 2(1) Odločbe Sveta 98/415/ES z dne 29. junija 1998 o posvetovanju 
nacionalnih organov z Evropsko centralno banko glede osnutkov pravnih predpisov1, saj se predlog 
zakona nanaša na Banko Slovenije  in pravila, ki se uporabljajo  za finančne institucije, kolikor pomembno  
vplivajo na stabilnost finančnih institucij in trgov . V skladu s prvim stavkom člena 17.5 Poslovnika 
Evropske centralne banke je to mnenje sprejel Svet ECB.  
 
1.  Namen predloga zakona  
1.1 S predlog om zakona se izvaj a Priporočilo ESRB/2011/3 Evropskega odbora za sistemska tveganja 
z dne 22. decembra 2011 o makrobonitetnem mandatu nacionalnih organov2 (v nadaljnjem 
besedilu: Priporočilo ESRB).  V ta namen predlog zakona predvideva ustanovitev Odbora za 
finančno stabilno st (OFS), ki bo odgovoren za makrobonitetno politiko z namenom preprečevanja 
in zmanjševanja sistemskih tveganj za finančno stabilnost. OFS bo izvajal makrobonitetno politiko 
skupaj s tremi neodvisnimi nacionalnimi organi, odgovornimi za nadzor nad relevan tnimi  
institucijami v zadevnih  delih finančnega si stema: Banko Slovenije, Agencijo  za trg vrednostnih 
papirjev in Agencijo  za zavarovalni nadzor (v nadaljnjem besedilu: nadzorni organi)3. 
1.2 OFS bo sestavljalo osem članov: dva predstavnika vsakega od treh  nadzornih organov in dva 
predstavnika Ministrstva za finance. Predstavniki nadzornih organov bodo imeli vsak en glas, 
medtem ko predstavnika Ministrstva za finance ne b osta imela glasovaln e pravic e. Guverner Banke 
Slovenije bo p redsednik OFS in bo predsed oval sejam OFS. OFS bo odločal na sejah, ki jih bo 
predsednik OFS sklical praviloma štirikrat na leto, vendar pa se bodo lahko sklicale  tudi na pobudo 
                                                 
1  UL L 189, 3.7.1998, str. 42.  
2  UL C 41, 14.2.201 2, str.1.  
3  Glej člene  1 do 4 predloga zakona . 
ECB -PUBLIC  
2 katerega koli člana OFS. Za sklepčnost pri odločanju bo moralo biti na seji navzočih pet članov z 
glasovalno pravico. Sekret ariat OFS bo organiziran v Banki Slovenije in bo zagotavljal analitično, 
administrativno in logistično podporo OFS. Nadzorni organi bodo sodelovali s sekretariatom pri 
pripravi in zagotavljanju gradiv za obravnavo na sejah OFS in pri izvajanju njegovih dru gih nalog4. 
1.3 OFS bo pooblaščen za izdajanje  usmeritev nadzornim organom v obliki nezavezujočih priporočil, 
opozoril in navodil v naslednjih primerih: (a) če ugotovi potrebo po preprečitvi ali zmanjšanju 
sistemskega tveganja za finančno stabilnost; ali ( b) za izvajanje opozoril in priporočil Evropskega 
odbora za sistemska tveganja (ESRB).  Natančneje, OFS bo izdal: (a) priporočila, kadar bi lahko 
prišlo do motnje v finančnem sistemu, ki bi lahko i mela resne negativne posledice z a delovanje 
finančnega siste ma in realno gospodarstvo, če bo zanje glasovala večina navzočih članov OFS; (b) 
opozorila, kadar je do take motnje v finančnem sistemu že prišlo in bi  lahko imela take posledice, 
če za nje glasujejo vsaj štirje člani  OFS;  in (c)  navodila, kadar je do motnj e že prišlo in ima take 
posledice, če zanje glasuje najmanj pet članov OFS . V usmeritvi OFS se bo zlasti opredelilo 
ugotovljeno sistemsko tveganje in določil pristojni nadzorni organ, kateremu se bo predlagalo 
izvajanje usmeritve. Če bo to primerno, bo OFS  predlagal tudi določen makrobonitetni ukrep 
nadzora. OFS bo za vsak primer posebej odločil, ali bo usmeritev javno objavil. Nadzorni organ, na 
katerega bo naslovljena usmeritev, mora v sedmih  delovnih dneh  od prejema usmeritve bodisi 
izvršiti usmeritev bo disi pojasniti OFS razloge za neizvršitev5. 
1.4 Nadzorni organi bodo pri izvajanju makrobonitetne politike odgovorni za makrobonitetni nadzor 
nad institucijami, ki jih nadzirajo po Zakonu o Banki  Slovenije, Zakonu o bančništvu , Zakonu o  
trgu finančnih inst rumentov, Z akonu  o zavarovalništvu, Z akonu  o investicijskih skladih in družbah 
za upravljanje  ter drugih zakonih, na podlagi katerih nadzorni organi izvajajo svoje naloge (v 
nadaljnjem besedilu: področni zakoni6). Nadzorni organi bodo u smeritev OFS, ki jim  bo izdana, 
izvršili v skladu s svojimi  pristojnost mi z uporabo razpoložljivih ukrepov nadzora. Nadzorni organi 
bodo izvajali makrobonitetni nadzor nad zadevnimi institucijami s spremljanjem, zbiranjem in 
preverjanjem njihovih poročil in obvestil; z izvaja njem pregledov njihovega poslovanja; in z 
izrekanjem ukrepov nadzora v skladu s področnimi zakoni in predlogom zakona. Nadzorni organi 
bodo med drugim ocenjevali sistemska tveganja na področju iz njihove pristojnosti ter predlagali 
OFS načine ugotavljanja  sistemsko pomembnih institucij  in ustrezno ukrepanje.  Nadzorni organi 
bodo skupaj z OFS sodelovali pri dejavnostih ESRB in upoštevali njegova  priporočila , v primeru 
njihovega neupoštevanja pa bodo morali OFS pojasniti razloge za vsakršno neupoštevanje  takih 
aktov7. 
1.5 Predlog zakona določa pravila za zbiranje in izmenjavo informacij ter varovanje zaupnosti , da se 
doseže učinkovito izvajanje makrobonitetne politike8. Določa tudi pravila za čezmejno sodelovanje 
med zadevnimi organi9. 
                                                 
4  Glej člene 5 do7 in člen 10  predloga zakona . 
5  Glej člene 9 do  11 in 17(2) predloga zakona . 
6  Glej člen  2 predloga zakona . 
7  Glej člene 17 do  19 predloga zakona . 
8  Glej člene  4(4), 14 do 16 in 21 predloga zakona . 
ECB -PUBLIC  
3  
2. Splošne pripombe  
2.1 ECB podpira učinkovito oblikovanje okvirov makrobonitetne politike v državah članicah v skladu 
z usmeritvenimi načeli, navedenimi v Priporočilu ESRB. Poleg tega bi morale ECB in nacionalne 
centralne banke imeti vodilno vlogo pri makrobonitetnem nadzoru, g lede na njihovo strokovno 
znanje in obstoječe odgovornosti na področju finančne stabilnosti10.  
2.2 Iz predloga zakona izhaja , da je namen organa , ki se posvetuje,  podeliti tako vodilno vlogo Banki 
Slovenije z (a) imenovanjem guvernerja Banke Slovenije za p redsednika OFS, ki sklicuje redne 
seje OF S in jim predseduje, in (b) s p odelitvijo pristojnosti Banki Slovenije, da zagotovi sekretariat 
OFS. Poleg tega bo Banka Slovenije odgovorna za makrobonitetni nadzor nad finančnimi 
institucijami v skladu s področnim i zakoni in nad leasing družbami11. 
2.3 V skladu s pripombami iz prejšnjih mnenj ECB12 mandat Banke Slovenije za izvajanje  
makrobonitetnih nalog ne bi smel vplivati na: (a) njeno institucionalno, funkcionalno in finančno 
neodvisnost; ali (b) izvajanje  nalog Evropskega sistema centralnih bank po Pogodbi in Statutu 
Evropskega sistema centralnih bank in Evropske centralne banke. ECB pozdravlja člen 12(2) 
predloga zakona, ki izrecno določa, da niti izvajanje nalog po predlogu zakona niti vsebina 
usmeritev OFS ne smeta posegati v temeljne cilje in neodvisnost nadzornih organov.  
2.4 ECB razume, da bodo usmeritve OFS, dane nadzornim organom po členu 9(1), kadar ESRB 
sprejme priporočila o isti zadevi, omejene na zagotavljanje pravilnega in pravočasnega izvajanja 
pripo ročil ESRB in ne bodo posegale  v obveznosti naslovnikov priporočil ESRB po Uredbi (EU) 
št. 1092/201013. 
2.5 Da bi se povečala zmožnost OFS za učinkovito usklajevanje sodelovanja med nadzornimi organi in 
za usklajevanje uporabe makrobonitetnih ukrepov nadzor a, ki se uporabijo, ne da bi OFS izdal 
formalne usmerit ve, lahko predlog zakona določi, da bi morali nadzorni organi o sprejetih ukrepih 
pravočasno in na ustrezen način obvestiti OFS in druge nadzorne organe.   
2.6 V skladu s pripombami iz prejšnjih mnenj ECB14 se organ, ki se posvetuje, poziva, naj spremeni 
člen 4(5) in člen 15(5) predloga zakona , da se zagotovi , da OFS sodeluje ter si izmenjuje podatke 
in informacije tudi z ECB in ESRB, v skladu s Priporočilom ESRB.  
2.7 To mnenje ne posega v zaključke ocen e glede nadaljnjega ukrepanja po zgoraj navedenem 
Priporočilu ESRB, ki jih bo ESRB pripravil v skladu s členom 17 Uredbe (EU) 1092/2010.   
                                                                                                                                                             
9  Glej člen  4, člen 13(3) i n člen  15 predloga zakona . 
10  Glej na primer odstavek  2.1 M nenja  CON/2013/66, o dstavek  2.1 M nenja  CON/2013/54, o dstavek  2.1 M nenja  
CON/2013/45 i n odstavek  2.1 M nenja  CON/2013/30. Vsa mnenja ECB so objavljena na spletni strani ECB na naslovu 
www.ecb.europa.eu.  
11  Glej člen  17(1) predloga zakona . 
12  Glej na primer odstavek  2.2 Mnenja  CON/2013/45 in odstavek  2.3 Mnenja  CON/2013/30.  
13  Uredba  (EU) No 1092/2010 E vropskega parlamenta in Sveta z dne  24. novembra  2010 o  makrobonitetnem nadzoru nad 
finančnim sistemom Evropske unije in ustanovitvi Evropskega odbora za sistemska tveganja , UL L 331, 15.12.2010, str. 
1. 
14  Glej odstavek  2.4 Mnenja  CON/2013/54.  
ECB -PUBLIC  
4  
To mnenje bo objavljeno na spletni strani ECB . 
 
 
V Frankfurtu na Majni , 18. septembra 2013  
 
[podpis]  
 
Predsednik  ECB 
Mario DR AGHI